13 Peranan Ikonik Samuel L. Jackson Yang Diingati Peminat
Samuel L. Jackson bukan sahaja terkenal dengan carutan ‘[DITAPIS], malah dia juga dikenali dengan beberapa peranan ikoniknya. Antara peranan yang bermain di fikiran peminat sudah tentunya dari filem Die Hard With A Vengeance, Pulp Fiction ataupun di era moden ini, iaitu dalam filem-filem MCU dan yang terbaru, The Hitman’s Bodyguard Die Hard With A Vengeance, Pulp Fiction  Berikut adalah 13 peranan ikonik Samuel L Jackson yang diingati peminat. 13. Russell Franklin – Deep Blue Sea (1999) Jackson tidak kisah watak dimatikan dengan secara tragik, sepertimana wataknya hanya tinggal lengan dalam filem Jurassic Park. Dalam Deep Blue Sea, dia memainkan watak sebagai seorang saintis yang dimakan oleh jerung mako yang direka bentuk secara genetik. Kemuncak filem jerung ini yang telah membina peminatnya sendiri selama bertahun-tahun adalah adegan kematian epik watak Jackson, yang ditelan oleh seekor jerung ketika menyampaikan monolog inspirasi selama satu minit kepada saintis yang lain. 12. Jurulatih Ken Carter – Coach Carter (2005) Jackson sangat serius dalam peranannya sebagai seorang jurulatih. Sebagai seorang jurulatih bola keranjang, dia meletakkan disiplin yang tinggi untuk menjadikan pemain sekolah menengahnya menjadi lelaki yang lebih baik. Sentiasa bersedia untuk menyampaikan dramatik, di sini dia melakukannya dengan penuh serius dalam menaikkan semangat. 11. Mace Windu – Trilogi Prekuel Star Wars Dari jenayah, aksi, superhero sehinggalah ke galaksi yang nun jauh di sana. Jackson adalah Jedi MasterMac Windu dan satu-satunya Jedi yang menggunakan ‘lightsaber’ berwarna ungu. “Episode II” menyerlahkan watak Macu Windu walaupun hanya untuk seketika. Pertarungannya menentang Jango Fett mungkin singkat, tetapi pemenggalan kepala Mandalorian itu adalah kemuncak kepada prekuel “Star Wars“. 10. Lazarus – Black Snake Moan (2006) Watak-watak Jackson seringkali menjadi ‘meme’ di Internet, dan salah satunya adalah watak Lazarus dalam filem Black Snake Moan. Pengarah Craig Brewer mengambil Jackson untuk membawa watak seorang pemain gitar blues yang semakin tua yang sedang bergelut dengan masa lalu yang bermasalah. Dan keadaan tidak menjadi lebih baik apabila dia cuba membantu seorang wanita muda (lakonan Christina Ricci) yang juga mengalami kesukaran. 9. “Gator” Purify- Jungle Fever (1991) Jackson memainkan watak seorang penagih yang dipanggil Gator dalam filem seksual politik percintaan antara kaum, Jungle Fever. Filem ini meneroka permulaan dan penghujung hubungan antara kaum dengan latar belakang di jalanan New York City pada awal 1990-an. Filem ini mendapat ulasan positif, dengan pujian kritis untuk persembahan Samuel L. Jackson. Jackson berjaya melakonkan wataknya sebagai penagih kerana dia baru sahaja keluar dari pusat pemulihan dan berada dalam kedudukan yang unik dalam menunjukkan gaya hidup penagih yang terdesak dan mengkhayalkan. 8. Frozone – The Incredibles (2004) Jackson memberikan beberapa lakonan suara yang cukup menghiburkan dalam filem klasik Pixar ini. Dia memainkan watak Frozone, rakan baik dan sekutu Mr. Incredible, yang mana kedua-dua harus menerima hakikat bahawa pahlawan “super” tidak lagi diperlukan dalam tamadun moden AS. Suarannya yang lantang memberikan satu dialog yang cukup ikonik apabila dia menjerit kepada isterinya dan berkata, “Honey, wheeeere’s my suuuupersuit?” 7. Neville Flynn – Snakes on a Plane (2006) “I have had it with these motherfuckin’ snakes on this motherfuckin’ plane!” Filem thriller yang menampilkan Jackson sebagai pegawai FBI yang mengiringi seorang saksi dalam penerbangan ke Los Angeles. Saksi itu sangat penting kerana ia boleh menghumban gangster ke penjara selama seumur hidup. Entah bagaimana, penjahat yang ingin mengagalkan usaha itu, telah menyembunyikan peti yang mengandungi ular merbahaya.  Jackson sudah tentunya sangat hebat dalam filem ini dengan mencengkam ekor ular dan menghempas kepalanya pada kabin.  6. Ray Arnold – Jurassic Park (1993) Jackson bukanlah watak utama dalam filem dinosaur ini, malah dia hanyalah watak sampingan yang ditakdirkan untuk dimakan hingga tinggal lengan sahaja. Namun, seperti biasa, Jackson berjaya menambat perhatian penonton dengan dialog yang kasar tetapi menghiburkan.  “Hold on to your butts!” menjadi ‘meme’ pada masa kini, tetapi sayang, disebabkan oleh seorang pengacara yang korup, dia gagal untuk menghidupkan kembali elektrik dan berakhir dalam keadaan tragis – walaupun kematiannya tidak dipamerkan dalam kamera.  Dalam filem ini, Jackson memainkan watak jurutera yang bertanggungjawab ke atas kenderaan automatik di Jurassic Park. Oh ya, tidak dilupakan, watak sering merokok dalam filem ini – tidak bagus untuk kesihatan. 5. Nick Fury – Marvel Cinematic Universe Marvel Cinematic Universe tidak lengkap tanpa Kolonel Nick Fury. Terima kasih atas perananannya dalam mewujudkan ‘Avengers Initiative’, kita dapat melihat semua adiwira Marvel bersatu dibawah kepimpinannya – sekurang-kurangnya sehingga Captain America Civil War.  Walaupun kebanyakkan penampilannya lebih kepada cameo dan watak-watak kecil – kecuali Captain Marvel dimana dia membawa watak utama – Nick Fury memberi impak yang cukup besar pada setiap filem yang menampilkannya, dan ada juga yang memberikan satu ‘momen’ yang diingati peminat MCU khususnya yang meminati Samuel L Jackson.  “I got my eye on you!” sambil menunjukkan sebelah matanya, manakala sebelah lagi ditutup dengan ‘eye patch’, antara adegan yang diingati peminat.  4. Elijah Price/Mr. Glass – Unbreakable (2000) Jackson memberikan salah satu persembahannya yang paling eksentrik dalam filem awal Unbreakable arahan M Night Shyamalan ini. Willis memainkan watak David, seorang pengawal keselamatan yang entah bagaimana muncul tanpa cedera akibat kemalangan kereta api yang membunuh orang lain. Nampaknya dia mempunyai kuasa besar yang tidak dapat dipecahkan, yang menarik perhatian Elijah, seorang peniaga buku komik yang dilakonkan oleh Jackson yang mempunyai masalah genetik yang memberi kesan kepada tulangnya. Dia percaya dia adalah bertentangan dengan David, bahawa takdir mereka bersatu dan bahawa David harus mengikuti panggilannya sebagai seorang wira. Ia adalah persembahan hebat dari Jackson: kehadiran sudutnya berkilauan dengan kesombongannya yang berkarisma. 3. Stephen Warren – Django Unchained (2012) Jackson memainkan watak pembantu rumah Stephen Warren dalam filem balas dendam ‘western’ arahan Quentin Tarantino. Walaupun menampilkan barisan pelakon hebat seperti Leonardo DiCaprio yang memainkan watak Calvin Candie dan Jamie Foxx, hamba Django yang memberontak, persembahan Jack yang cemerlang dan kontroversi benar-benar mencuri perhatian penonton.  2.  Zeus Carver – Die Hard With a Vengeance (1995) Filem ketiga Die Hard yang mengandingkan pasangan yang tidak mungkin, John McClane, lakonan Bruce Willis dan Zeue, lakonan Jackson. Mereka berdua berhadapan dengan penjahat Jerman yang menakutkan, Simon lakonan Jeremy Irons. Simon adalah abang kepada penjahat Jerman lakonan Alan Rickman dalam filem pertama, yang mana McClane dapat menewaskannya. Dengan Simon meletakkan bom diseluruh Manhattan dan memaksa Willis berdiri ditengah-tengah Harlem dengan memakai sepanduk perkauman atau diletupkan, Zeus, pemilik kedai yang tegas menyelamatkan McClane dari sekumpulan masyarakat yang marah, sehingga dia secara tiba-tiba terpaksa membantu McClane dalam mencari setiap bom yang disembunyikan dan menewaskan penjahat.  Jackson membuktikan, lelaki biasa boleh menjadi wira aksi – dan sudah tentu dengan sedikit carutan.  1. Jules Winnfield – Pulp Fiction (1994) Walaupun dia membintangi filem yang tidak terkira banyaknya, usaha pertamanya di bawah arahan Tarantino ini adalah yang paling terkenal bagi Jackson. Memperoleh pencalonan Oscar dalam kategori pelakon pembantu terbaik, pembunuh upahan lakonan Jackson ini adalah salah satu watak yang paling diingati dalam sejarah filem. Dan tidak seperti kebanyakan watak terhebat Jackson, Jules tidak hanya mempunyai satu baris dialog yang tidak dapat dilupakan, tetapi dia mempunyai banyak kata-kata yang diingati peminat!